Eesti korvpallikoondisel on Milanos toimuval EM-finaalturniiril küll kahest mängust kirjas kaks kaotust, aga meie paartuhat fänni on suutnud Mediolanum Forumi korvpallihalli kahel õhtul rõkkama panna. Enne avamängu Itaalia vastu oli kohe spordihalli kõrval püsti ka eestlaste fänniala, kus rokiti Genka saatel ning koguti emotsiooni.
#000004
Korvpall24 tegi fännialal videointervjuu Eesti U18 koondise tagamängija Gregor Alliku ja tema isa, korvpallikohtunik Madis Allikuga. Kuigi usutlus on tehtud enne Itaalia mängu, siis on nüüd hea hinnata, kui täpsed meeste ennustused ja arvamused olid.
#000005
Muhedas ja meeleolukas intervjuus räägime Eesti korvpallifännidest, meie võimalustest EM-finaalturniiril ning paneme ekspertide abil paika ka C-alagrupi lõppjärjekorra. Vaatame natuke juba ka tulevikku ning pakume Eesti koondise treeneritetriole mõned ideed, kuidas alagrupi viimases mängus maailma ühe võimsama mängumehe Giannis Antetokounmpo rajalt maha võtta.
#000006
Pühapäeval jäävad kõik isad koju (emad ja lapsed muidugi ka), et elada kaasa EM-finaalturniiri kulminatsioonile
#000009